తాజాగా తెలుగులో మరో కొత్త సినిమా కమిట్ అయింది సమంత. అంతే కాదు చైతూతో నటించబోయే సినిమా విషయంలోనూ క్లారిటీ ఇచ్చేసింది ఈ చెన్నై సోయగం. చైతూతో ఎంగేజ్మెంట్ తర్వాత తెలుగులో సమంత కొత్తగా కమిట్ అవుతున్న సినిమాల సంఖ్య చాలావరకూ తగ్గింది. ప్రస్తుతం తెలుగులో నాగార్జున నటిస్తున్న 'రాజుగారి గది-2'లో నటిస్తోన్న సమంత.. మరోవైపు 'సావిత్రి' బయోపిక్లో నటించబోతోంది. అయితే ఈ రెండు సినిమాల్లోనూ సమంత మెయిన్ లీడ్గా కాకుండా.. ఇంపార్టెంట్ రోల్స్ మాత్రమే పోషిస్తోంది. ఈ వరుసలో ఇప్పుడు మరో చిత్రం చేరింది. నాగశౌర్య కథానాయకుడిగా 'అమ్మమ్మ గారి ఇంట్లో' పేరుతో ఓ సినిమా రూపొందబోతోంది. ఈ సినిమాలో ఓ అతిథి పాత్ర పోషించేందుకు సమంత సైన్ చేసిందని తాజా సమాచారం. 'ఏ మాయ చేశావే' మొదలు.. నాగచైతన్య, సమంత జంట 'మనం', 'ఆటోనగర్ సూర్య' సినిమాల్లో కలసి నటించారు. మూడుసార్లు కలసి మురిపించిన ఈ జంట... ప్రేమ కబురు బయటకి మాత్రం మాత్రం కలసి నటించడం లేదు. చైతూ తాజా చిత్రంలో తొలుత సమంత పేరు వినిపించినా కాదని లావణ్యను తీసుకున్నారు. దీంతో ఈ జంట మళ్లీ ఎప్పుడు కలసి నటించబోతోందనే విషయంపై ఆసక్తి నెలకొంది. రీసెంట్గా అభిమానులు ఇదే ప్రశ్నను ట్విట్టర్లో సమంతకు సంధిస్తే.. తప్పకుండా తమ కాంబినేషన్లో సినిమా ఉంటుందని.. కాకపోతే అది పెళ్లి తర్వాతేనని స్వీట్గా చెప్పుకొచ్చింది ఈ సొగసరి. సో ఈ జంటను ఆన్ స్క్రీన్ మరోసారి కలసి చూడాలంటే.. వీరి పెళ్లి వరకూ ఆగాల్సిందే..!
taajaagaa telugulo maro kotta sinima comit ayindi samanta. anthe kaadu chaithootho natinchaboye sinima vishayamloonuu clarity ichesindi ee chennai soyagam. chaithootho engagement tarvaata telugulo samanta kottagaa comit avutunna cinimala sankhya chaalaavarakuu taggindi. prastutam telugulo nagarjuna natistunna 'rajugari gadi-2'loo natistonna samanta.. marovaipu 'saavitri' bayopiklo natinchabotondi. ayithe ee rendu cinemaallonuu samanta main leedga kakunda.. impartent rolls matrame pooshistoondi. ee varusalo ippudu maro chitram cherindi. nagashourya kathaanaayakudigaa 'ammamma gaari intlo' paerutho oo sinima roopondabotondi. ee cinemalo oo athithi paatra poshinchenduku samanta sain chesindani taja samacharam. 'e maaya cheshave' modalu.. nagachaitanya, samanta janta 'manam', 'autonagar suurya' cinemallo kalasi natinchaaru. moodusaarlu kalasi muripinchina ee janta... prema kaburu bayataki maatram maatram kalasi natinchadam ledu. chaithoo taja chitramlo toluta samanta paeru vinipinchinaa kaadani laavanyanu teesukunnaru. deentho ee janta malli eppudu kalasi natinchabotondane vishayampai aasakti nelakondi. resentga abhimaanulu ide prasnanu twitterlo samantaku sandhiste.. tappakunda tama combinationlo sinima untundani.. kakapothe adhi pelli tarvatenani sweetga cheppukochindi ee sogasari. soo ee jantanu aan screen marosari kalasi chudalante.. veeri pelli varakuu aagalsinde..!